
Moderno uređivanje kućnog vrta 


U privredno i tehnički razvijenim 
zemljama i gdje je kultura na viso- 
kom stupnju, vrtlarstvo je posebna 
grana umjetnosti, koja je posve rav- 
nopravna građevnoj arhitekturi. Iz 
mnogih visokih vrtlarskih škola, u 
rangu fakulteta, izlaze stotine vr- 
tlarskih arhitekata, a njihov rad 
potpomažu stotine i tisuće vrtlarskih 
stručnjaka, tehničara sa svršenom 
srednjom ili nižom vrtlarskom ško- 
lom. 

Kod nas vrtlarstvo još uvijek nije 
na takvom stupnju, jer nema vr- 
tlarskih škola, a posljedica je toga 
pomanjkanje vrtlarskih stručnjaka. 
Ne mislim time reći, da kod nas 
nema lijepih vrtova. Naprotiv, Za- 
greb se odlikuje vrtovima, kojima 
se može pohvaliti i pred najrazma- 
ženijim strancem. 

Često je bio vrt smatran luksu- 
zom, u najboljem slučaju ukrasom 
zgrade, a danas je vrt prošireni dio 
stana, u kojem ćemo se u većem 
dijelu godine moći nauživati svježeg 
zraka i odmoriti se. 

Ne mislim ovdje davati upute za 
izradu nacrta i radova kod uređe- 
nja kućnog vrta, jer bi to prešlo 
okvir ovog članka, nego bih ukrat- 
ko dao pregled razvoja vrtova. 


Prvi vrt je nastao onda, kada je 
čovjek zasadio nekoliko korisnih, a 
možda i nekoliko ukrasnih biljaka 
oko svoje kuće — prebivališta. 

S napretkom materijalne kulture 
razvijala se i vrtna umjetnost. Zna- 
meniti su »viseći vrtovi« na dvor- 
skim terasama asirske kraljice Semi- 


 ramide. Stari Grci uljepšavali su 


okolinu hramova i kazališta, a po- 
znate su i njihove škole na svježem 
zraku. Međutim, istom su stari Ri- 
mljani stvorili prave kućne vrtove, 
a kada je moderna vrtna arhitektu- 
ra upoznala mogućnost i smiješnost 
imitacije dvorskih i feudalnih par- 
kova iz prošlih stoljeća kod uredđi- 
vanja kućnih vrtova, nastavila je 
tamo, gdje su stari Rimljani prestali. 
Zato možemo i danas reći, da naša 
vrtna umjetnost počiva na temelji- 
ma, koje su postavili Rimljani. 
Mračni srednji vijek unazadio je 
— uostalom kao i ostale grane nau- 
ke i umjetnosti — i vrtnu umjetnost. 
Pred navalom neprijatelja za vrije- 
me neprestanih krvavih ratova, 
sklanjalo se stanovništvo bogatih 
trgovačkih gradova u mračne i tije- 
sne ulice unutar gradskih zidina, 
gdje je svaka stopa bila dragocjena 
i morala se iskoristiti za kamene 

građevine. Tu nije bilo mjesta, a 
nije bilo ni zraka ni sunca za .uspje- 
šan razvoj nježnih biljaka. Jačanjem 
bogatih plemića, feudalaca, počeli 
su se opet razvijati vrtovi — par- 
kovi — oko njihovih zamaka, a vr- 
hunce tog razvoja vidimo u bogatim 
kraljevskim nasadima  Versailles-a, 
Sanssouci-ja, Schčonbrunna i osta- 
lima. 

Kada je nakon francuske revolu- 
cije i uvođenjem liberalizma u tr- 
govini ojačao srednji stalež — trgov- 
ci i obrtnici, a kasnije industrijalci, 
i pošto je moderno oružje postalo 
obrana gradovima umjesto tvrdih 
gradskih bedema, počeo se razvijati 
i mali kućni vrt. Kao što su vile bile 
minijaturne kopije plemićkih zam- 
kova, tako su i predratni vrtovi li- 
čili na minijaturne parkove oko 
feudalnih zamkova. Oko kuće je sa- 
đeno drveće s golemim krošnjama, 
ispod kojih nije mogla uspijevati ni 
travka, a kamo li cvijeće. Vođene su, 
a i danas se vode žučne debate o 





tome, da li domaći vrt treba da bude 
uređen po francuskom ili engleskom 
stilu. Da vidimo ukratko, u čemu se 
sastoje ta dva mnogo spominjana 
stila. 

Francuski stil, ili kako ga mnogi 
zovu geometrijsko-arhitektonski ili 
dvorski stil, koji je za vrijeme Lju- 
devita XIV. i znamenitog vrtlarskog 
arhitekta Lenčtra dostigao svoj vr- 
hunac, odgovara ne samo vijeku 
(barokno graditeljstvo), iz kojeg je 
potekao, nego i životu, koji su tada- 
šnji plemići i vladari provodili. Svu- 
da nalazimo raskoš, suptilno shva- 
ćanje umjetnosti, veliko bogatstvo 
oblika i linija. Parkovi, koji su ure- 
đeni po francuskom stilu, zapravo su 
gradevne umjetnine, koje je čovjek 
— umjetnik — izvajao iz prirode. 
U skladu s baroknim dvorovima i 
zamcima, koji su obično bili središte 
tih parkova, uređeni su i oni sami; 
svuda je priroda popravljana, dotje- 
rivana, a mnoštvo kipova i građev- 
nih umjetnina ukrašuju takve par- 
kove. 

Međutim engleski, ili kako ga 
mnogi zovu prirodno-romantični stil, 
osniva se na sasvim drugim načeli- 
ma. Parkovi, koji su građeni po 
engleskom stilu, dio su prirode; ništa 
u njoj nije izmijenjeno, priroda je 
glavni i jedini uzor. Svako dotjeri- 
vanje prirode bilo bi bespotrebno. U 
engleskim parkovima vidimo velike 
zelene površine, putovi su kod njih 
sakriveni, nema u njima nikakvih 
geometrijskih linija ni oblika. Oni 
zapravo nalikuju na pojedine pejsa- 
že iz prirode, koje kao da je čovjek 
pažljivo prenio u okolinu svoga obi- 
tavališta. 

Francuski i englesti stil iziskuju 
velike površine za izvođenje. Oni su 
stvoreni i prikladni jedino za uređe- 
nje parkova, a nikako za uređenje 
domaćeg vrta. 


Dorana o m va x 





Po današnjem, jedino pravilnom 
shvaćanju, kućni vrt je u stvari pro- 
šireni stan. Vrt mora da bude uređen 
tako, da u njemu boravimo s vese- 
ljem i da se odmaramo u slobodno 
vrijeme. Izbacimo iz njega sve ono, 
što nam smeta! Veza između vrta 1 
stana neka bude što neposrednija i 
što jednostavnija. Ako te veze nema, 
ako je ne budemo znali stvoriti, te- 
ško ćemo se moći odlučiti, da veći 
dio svog slobodnog vremena prove- 
demo u vrtu. 

Već prilikom izrade nacrta za 
zgradu moramo misliti na uređenje 
vrta. Prilikom izrade nacrta moramo 
paziti, da on odgovara ne samo stilu 
zgrade, nego i veličini i položaju ze- 
mljišta, a i okolici vrta. 

Najbolje ćemo učiniti, ako izradu 
nacrta povjerimo kojem iskusnom 
vrtlarskom stručnjaku. 

Današnje vrtlarstvo pruža nam 
golem izbor biljaka za uređenje 


kućnog vrta. Najviše se sade biljke, 
koje nakon sadnje ne traže mnogo 
njege i presađivanja. Nema sumnje 
da ruže ili dalije spadaju u najljep- 
še cvijeće, a ne traže mnogo njege, 
i zato treba da ih uzgajamo u kuć- 
nim vrtovima. Osim toga treba da 
sadimo zahvalno dugogodišnje bilje, 
kao što su na pr. trajnice (perene), 
ukrasno grmlje i t. d.. Moramo pa- 
ziti da naš vrt ne pretrpavamo. 
Uređujmo ga, kao što uređujemo i 
stan: svaki okmad namještaja isku- 
sna će domaćica staviti na svoje 
mjesto, a tako mora biti i u vrtu. 

Kao što evolucija proliza svoj put 
u svim granama umjetnosti i ljud- 
skih djelatnosti, tako i vrina arhi- 
tektura mijenja svoje oblike. Nema 
sumnje da će i nova naselja, koja 
danas niču u gradovima, tražiti i 
svoje posebno rješenje u pogledu 
vrtne arhitekture. 

ing. K. Petranović 





Uzgoj ciklama 


Sjetvu ciklama obavljamo obično 
od mjeseca kolovoza do siječnja. 
Vrijeme sjetve ravnamo prema to- 
me, kakve ciklame želimo uzgajati i 
u koju ih svrhu trebamo. Želimo li 
imati ciklame srednje veličine, koje 


S so ze. m 1 e oj A na Ka 


za današnju trgovinu najbolje od- 
govaraju, uzet ćemo najpovoljnije 
vrijeme sjetve, a to je od konca ko- 
lovoza do početka rujna. Ciklame 
sijemo u laganu pjeskovitu zemlju. 
Najbolja je grubo prosijana lisnjača 

s nešto klijališne zemlje i riječnog 
pijeska. Sandučiće, u koje ćemo si- 
jati ciklame, a koji su duboki 7 do 8 
centimetara napunimo do tri četvr- 
tine zemljom i dobro zalijemo. Sje- 
me se sije u redove u razmaku od 
1 cm, a zatim se pokrije istom ze- 
mljom 1d& em debelo, i ponovno 
dobro —polije; odozgo — prekrijemo 
vlažnom mahovinom, tako da je 
sandučić ispunjen. Ta mahovina 
održava umjerenu vlagu i štiti ze- 
mlju, da se na njoj ne uhvati kora, 
koja pospješuje kiselost — zemlje. 
Sandučiće s posijanim ciklamama 
položimo na zemlju u zatvoren pro- 
stor; preko sanduka položimo staklo 
i prekrijemo komadom papira. Mo- 
ramo paziti, da nam do posijana 
sjemena ne dođu miševi i svijetlo. 
Nakon 4 do 6 nedjelja sjeme će is- 
klijati, a tada ga treba osloboditi 
pokrova mahovine i postepeno pri- 
učiti na svijetlo i zrak. 

Kad vidimo, da su biljke dovoljno 
jake, možemo početi s presađiva- 
njem u sandučiće ili na police (pa- 
rapet). Mlade se ciklame Mnogo bo- 
lje razvijaju na policama nego u 
sandučiću. U toku zime moraju se 
mlade biljke 2—3 puta presađivati 
u rahlu i Hranjivim tvarima bogalu 
zemlju. Slijedeća smjesa zemlje va- 
žna je za sav uzgoj ciklama: 2 dijela 
dvogodišnje lisnjače, 2 dijela odle- 
žane klijališne zemlje, 3 dijela tre- 
seta namočena u fekalije ili stajsku 
osoku, 3 dijela oštrog riječnog pije- 
ska. Na svake tačke ovakve smjese 
dodat ćemo pune dvije šake rogo- 
vine, dvije šake sitno stučena drve- 
nog ugljena i jednu punu šaku va- 
pnene prašine. 

Dobro promiješanu smjesu pokri- 
jemo daskama (kapcima) i ostavimo 
14 dana odležati. Prije upotrebe 
prosijemo smjesu zemlje finim sitom 
(oko 1 cm promjera). Grubi dio ze- 

mlje, što nam je kod prosijavanja 
ostao, mećemo na dno sandučića ili 
police, a fino prosijanu zemlju na 
vrh. Prema starosti biljke ravnamo 
debljinu naslage zemlje od 3 do 6 
cm, jer bi ona deblja zemlja ležala 
neupotrebljena i postala kisela, što 
je za mladu biljku štetno. Upravo 
zbog toga treba paziti na odvodnju 
suvišne vode iz sandučića ili police. 
Time ujedno omogućujemo dopira- 
nje zraka u zemlju, koji je potreban 
za razvitak biljke. Rasad sadimo u 
udaljenosti od 3 cm, tako da se 
mladi gomolji nalaze 1% cm pod 
zemljom. Najbolja udaljenost zemlje 
od stakla jest 15 do 30 em. U stakle- 
niku sa suhim zrakom ciklame škro- 
pimo dnevno 2 do 3 puta, i to iz- 
među 11 i 15 sati. Umjerena vlaga 
je najbolja za rast mladih ciklama, 
preveliku vlagu one ne trpe. Kad se 
biljke tako razviju, da jedna drugu 
listom dodiruju, mogu se presaditi 
u razmaku od 5 do 6 cm. 


Kod drugog presađivanja cikla- 
ma nastojimo, da gomolj dođe 1 cm 
pod zemlju. Ne smije biti nikada 
dublje, jer bi pri slijedećem presa- 
đivanju lišće slabo stajalo i visilo 
bi. Mlade se biljke pod staklom za 
sunčanih dana uz temperaturu od 
15 do 18“C počinju lijepo razvijati. 
Do konca ožujka, odnosno početkom 
travnja, biljke se lijepo razviju, pa 
ih možemo presađivati u lonce, pro- . 
mjera 6 do 9 cm, i prenositi u kli- 
jališta. Kod presađivanja valja na- 
stojati, da se zemlja oko korijenja 
zadrži i da biljku skupa s njom 
presadimo, a pri sadnji mladih ci- 
klama zemlju lagano pritisnemo uz 
korijen. Klijališta držimo zatvorena 
sve dotle, dok se biljčice ne ukori- 
jene, i lagano ih zasjenimo. 

Nakon nekoliko dana mlade bilj- 
ke počinju dobivati lisne izbojke, 


pa ih za sunčana dana pomalo zra- 
čimo. Nakon daljnje tri do četiri ne- 
djelje opet presađujemo. Ovo prvo 
rano proljetno presađivanje treba 
pravilno provesti na vrijeme, jer 
baš u to vrijeme ima vani mnogo 
posla, pa se često to presađivanje 
propusti, što se osvećuje kasnijem 
razvitku ciklama. Prema vanjskoj 
toplini određujemo, da li ćemo kod 
tog presađivanja ciklame složiti u 
toplo ili hladno klijalište. Možda će 
biti potrebno još u ovo doba napra- 
viti za ciklame polutoplo klijalište. 
Ako je u početku ljeta toplo i suho 


vrijeme, tada ciklame rastu dosta 


dobro i u hladnom klijalištu. Zrak i 
svijetlo, sjena i vlaga, dobro iskori- 
šteni, glavni su uvieti kod uzgoja 

lama, Mlade biljke ne smiju ni- 
kada prestati s rastom, pa im ne- 
ćemo dozvoliti da se sasuše, pa da 
ih tek onda polijemo. Poželjno je 
svake tri do četiri nedjelje presađi- 
ovati ciklame u veće lonce, što znači, 
da ćemo ih tokom ljeta presaditi 
dva do tri puta. Iza polovice kolo- 
voza ciklame više ne presađujemo. 
Neki uzgajači običavaju kod zad- 
njeg presađivanja ostaviti gomolj 
vani. Iskustvo je pokazalo, da ije 
najbolje spustiti gomolj toliko, da 
nad njim bude jedan centimetar 


zemlje. Gomolj pokriven zemljom 
ne otvrdne toliko i pušta brže i bo- 
lje cvijetne i lisne pupove. Samo 
dobro ukorijenjene ciklame smje- 
štamo u staklenik. Za suhih i toplih 
jeseni znadu se i u rujnu presađene 
ciklame dobro ukorijeniti. Tri do 
četiri dana prije svakog presađiva- 
nja zalijemo ciklame rastopinom ro- 
govine ili razrijeđene stajske osoke. 
Zadnja dva presađivanja obavit će- 
mo u nešto težu zemlju, kojoj do- 
damo malo starog komposta ili do- 
bre vrtne zemlje. Kad biljke dovolj- 
no izrastu, u jesenskim danima ih 
visoko zračimo, a i noću skidamo 
s njih klijališne prozore, da jesen- 
ske rose malo orose ciklame. Tako 
one postaju tvrde, jače i otpornije 
protiv zimskih bolesti. Ciklame tre- 
ba pustiti vani u klijalištu do kasne 
jeseni. 

Za vrijeme cvatnje ciklama opa- 
zit ćemo među njima neke sa sitnim 
kržljavim cvjetovima, koje se, za- 
vijajući cvjetnom  stapkom, često 
otvaraju ispod lišća pri gomolju. To 
je posljedica nemara tokom uzgoja, 
jer je pušteno da ciklame zasuše i 
prekinu rast u mjesecu srpnju i ko- 
lovozu, za vrijeme stvaranja cvjet- 
nih pupova. 

| Ante Feresin 





Svi kolektivi Loji se bave 
HORTIHULTUROM 


mogte dobiti potrebne obavijesti za učlanjenje 


tr svojem Udruženju 


Lagreb. Trg Republike 15, telefon 39-304 











La ao i e .. » 
Harmonija boja ljetnog cvijeća 


U ljetnom šarenilu cvjetnih gre- 
dica gradskih parkova pored sve 
ljepote treba ujedno tražiti i har- 
moniju boja posađenog ljetnog cvi- 
jeća. 

Nije svejedno, koje će se boje 
cvijeća kombinirati u cvjetnim gre- 
dicama. Izbor ljetnog cvijeća je ve- 
lik, pa se radi toga mora izvršiti 
vrlo pažljivo. Često puta može naj- 
ljepše i najbolje uzgojeno cvijeće, 
ako boje ne pristaju jedna uz drugu, 

Postoje tako zvane osnovne boje 
— crvena, žuta, plava. Miješanjem 
ovih osnovnih boja dobije se naran- 
časta, ljubičasta i zelena. Prilikom 
kombiniranja boja treba se držati 
principa, da uz osnovnu boju ne 
smije nikada doći boja, koja je na- 
stala miješanjem te osnovne boje. 
Tog se principa treba naročito dr- 
žati kod kombiniranja ljetnih cvjet- 
nih gredica. Zato se ne smije saditi 
ljubičasto cvijeće uz crveno (crvene 
pelargonije i ljubičaste ljetne astre), 
kao ni narančasta boja sa žutom. 
Već i prirodan ukus ne će dozvoliti, 
da se kombiniraju spomenute boje. 
Da se to izbjegne, ako već ne postoji 
veći izbor, onda treba kao prijelaz 
između njih unijeti neutralne boje, 
kao što su bijela ili zelena (pilea, 
kohija i slično). 





Crvena, žuta ili narančasta boja 


iople su boje, a plava ljubičasta 
hladne boje. To je veoma važno kod 
kombiniranja i sadnje cvjetnih gre- 
dica. Zato će se narančasto ili žuto 
cvijeće saditi u prvom planu, dok 
će u pozadinu doći plavo ili ljubi- 
často cvijeće (Ageretum, Heliotrop). 
ing. T. F. 


Ruže polijante 


Po stoljeća istraživanja bilo je 
usmjereno na to, da nam daruje ove 
divne ruže novoga tipa, koje su na 
najboljem putu da budu najomilje- 
nije u Svim modernim vrtovima. 
One se uzgajaju s najvećom lako- 
ćom, a ne traže skoro nikakvo nje- 

govanje — ovim riječima započinje 
vrlo interesantan i opširan prikaz 
Genevieve Lambert — Ribot o ru- 
žama polijankama (Maison et Jar- 
din br. 38/1956). 

Da bi se i naši ljubitelji vrta kao 
i stručnjaci upoznali s posljednjim 

PRAVA 

GRANDIFLORA 


Geneološko stablo Polyantha: najprije prava Polyantha, porijeklom od Rosa 
multiflora, zatim jedna generacija dobivena križanjem između ruža čajevka i 
Polyantha; slijedi Floribuna dobivena od ovih zadnjih hybrida sa drugim 


ružama velikoga cvijeta t na kraju unatrag dvije godine - grandiflora. 





nastojanjima oko uzgoja ovih vrsta 
ruža, te da one preko njih nađu što 
veću primjenu u našim vrtovima i 
parkovima, dat ću u glavnim crta- 
ma prikaz ovog aktuelnog i zani- 
mljivog članka. 

Oko godine 1875. neki građanin 
Lyona otkrio je s iznenađenjem iz- 
među ruža, koje su potjecale od sje- 
mena Rosa Multiflora, neku neobič- 
nu vrst. To je bila prva ruža poli- 
janta, maloga rasta, s bijelim cvje- 
tovima nepotpune veličine. Usprkos 
tome, što je bila bez ikakva mirisa, 
ona je ipak potakla značajnu etapu 
u kulturi ruža. 

Proizašla igrom prirode i slučaja, 
ili naprosto slučajnim križanjem 
s polenom hibridnih ruža čajevka, 
ova se biljka pokazala znatno dru- 
gačijom nego ruže multiflora, koje 
su porijeklom iz Japana, a unešene 
u Francusku u početku XIX. stolj. 

Cvjetovi joj uvijek skupljeni u 
cvat, stabljika zakržljala, a osim 
toga ona je pokazala svojstvo, da 
cvate gotovo cijelo ljeto. 


Od ovog neodređenog nagovješte- 


nja rodila se čitava ljestvica novih 
tipova, kojih su snaga i raskoš stvo- 
rile konačno najviše cijenjene naše 
moderne ruže. 

Zbog njihove nježnosti i sitnoće 
njihovih cvjetova ova se prva vrst 
katkada nazivala Polyantha Pom- 
pon. Grupirane u mnoštvo, one su 
stvarale intenzivno obojene  povr- 
šine, kod kojih se zaboravljalo na 
manjkav kvalitet njihovih cvjetova. 
Zbog tih svojstava, u početku sto- 
ljeća ustalila se njihova upotreba 
na gredicama. Ima ih raznih boja: 
crvena, purpurna, žuta, ružičasta, 
lososova ili bijela, ove prave poli- 
jante karakteristične su po svom 
niskom rastu i smanjenoj veličini 
svojih cvjetova, često dvostrukih 
i gustih. 

Hibrid od polijanta 


Naskoro se neprestanim  križa- 
njem s hibridima ruža čajevki po- 
boljšala originalna vrst s bolje obli- 
kovanim i većim cvijetom, i tako 
dobile vrste, nazvane hibrid  poli- 
janta. 

Među otkrivačima tih novih vr- 
sta treba spomenuti Danca Poulsen-a, 





Polyanta »Rekora“ 


kojemu dugujemo polijantu Elsa Po- 
ulsen, uzgojenu godine 1924., koja 
je još danas jedna od naših najljep- 
ših ruža, jednostavnog živo ružiča- 
stog cvijeta, redovne cvatnje i rasta. 
Također se vide i vrste penjačica 


od polijanta i njihovih hibrida, koje 


su omiljele, jer su sačuvale svojstvo 
»remontiranja«, t. j. da cvatu gotovo 
pola godine. Ž 


Floribunda i grandiflora 


Ovi hibridi polijanta također su 
poboljšane nakon zadnjeg rata, no- 


—— 


vim križanjem s hibridima čajevki, 
što je konačno odredilo skupinu, 
koju možemo smatrati trećom vr- 
stom, i koja je dobila ime Floribunda. 

Od samog početka floribunde su 
sačuvale sve karakteristike: cvje- 
tovi grupirani u cvat od najmanje 9 
komada, otpornost protiv vanjskih 
sila (smrzavica, bolesti), česta i du- 
gotrajna cvatnja. Treba između osta- 
log dodati i neka druga svojstva — 
prvi put postignut je šavršen oblik 
i obujam, i da cvat bude u pupoljku 
ili potpuno rascvjetan. 

Zbog toga one danomice dobivaju 
prednosti pred hibridima  čajevki, 
to više, što su neke vrste dapače 
mirisave. Rast grančica podjednako 
je viši nego kod prije upoznatih 
vrsta. 

Na koncu u posljednje tri godine, 
zadnjim križanjem s hibridima ča- 
jevki uspjelo je proizvesti gorosta- 
sne vrste ili Grandiflora. 

Ove nove ruže postižu u svom 
potpunom razvoju rast visine čovje- 
ka. One su uzgojene u Sjedinjenim 
državama Amerike, a prvi primje- 
rak unesen u Francusku — Queen 
Elizabeth —-širokih blijedoružičastih 
cvjetova, rascvjetao se prošle godine 
u Bagatelle-u sve do početka pro- 
sinca. 

Čudna stvar, cvjetovi Grandiflora 
nalaze se na samoj grani, sami su 
na krajevima jedne stabljike kao 
hibridi čajevki, a grupirani u cvat 
na način tako karakterističan za po- 
lijante i floribunde. Ova sva imena 
međutim nisu drugo nego neko iz- 
borno dijeljenje, koje dozvoljava 
razvrstavanje u dvije ili tri jake 
susjedne vrste s nekoliko tisuća va- 
rijeteta, koje danas obuhvaća rod 
polijanta. 


Pregledna križaljka ruža polijanta: 


Za veće skupine: 
Feu Follet 
Joseph Guy 
Elsa Poulsen 
Alain 


Kao pojedinačni grm: 


Queen Elizabeth 
Cocorico 
Pink Grootendorst 


Ža ogradu: 


Betty Prior 
Donald Prior 
Pink Grootendorst 
Cocorico 


Za kultiviranje 
Ba stabiljeci: 
Perle d'Or 

Elsa Poulsen 


Fashion 
Alain 


Kao cvijeće. za rez: 


Fashion 
Vogue 


Vrste s jednostavnim 
cvijetom: 

Betty Prior 

Elsa Poulsen 

La Ramće 

Karen Poulsen 


Najljepše boje: 
bijele 
Yvonne Rabier 


Danemark Spath 
Irene de Denemark 


žute 

Poulsen's Yellow 
Goldilocks 
ružičaste 

La Marne 
Distinction 





Queen Elizabeth 
Reve Rose 


koraljne 
Fashion 
Vogue 

Jean Mermoz 
Pinocchio 


žarko crvene 


Alain 

Cocorico 
Moulin Rouge 
Concerto | 


zagasito crvene 


La Ramee 
Nina Kordes 
Tonnerre 


Polijante u vrtu 


One su neosporno najbolje ruže 
az sadnju u vrtu: njihovo je cvje- 
tanje izvanredno dugotrajno, raskoš 
njihova cvata djeluje vrlo dekora- 
tivno. 


Vrlo su čvrste, pa su podjednako 
otporne prema smrzavici kao i bo- 
lestima. 

Mogu se upotrebiti grupirane na 
gredicama na uobičajeni način, ili 
naprotiv razdijeljene preko travnja- 
ka u širokim skupinama na priro - 
dan način ili pomiješane o obrubu 
s drugim cvatućim grmljem. 


Radnici, stručnjac1, 


ljubitelji hortikulture i članovi Udruženja 

suradujte u svom listu! 


Obično se kultiviraju u obliku 
grma, ali možemo ih vidjeti u obli- 
ku penjačica i dapače cijepljene na 
stabljiku, mnogo više cvjetonosne i 
snažnije nego stabljike hibrida Thea. 

Obrezivanje tih vrsta ruža vrlo je 

jednostavno. 
Treba se zadovoljiti kontrolom glav- 
nog oblika, obrezujući u početku 
proljeća grančice, koje su zimi mo- 
žda propale, i grane koje rastu pre- 
ma unutrašnjosti grma s namjerom, 
da se tamo prošire i da ga uguše. 

U prvoj godini sadnje rez neka je 
strog, otprilike na četiri pupa. Sli- 
jedećih godina mogu se ostavljati 
dulje grančice i ne obrezivati više 
nego do šest pupova. Nakon prvog 
ljetnog cvata treba skratiti glavne 
stabljike otprilike za jednu trećinu, 
da bi se izazvalo brzo oblikovanje 
novih pupova. Također treba odmah 
odstraniti sve suhe cvjetove. 

Naprašivanje ili prskanje protiv 
insekata i gljivica ljeti osigurat će 
biljke od svih opasnosti, ako su u 
ugroženom kraju, naročito uz mor- 
sku obalu. Tlo se može također za- 
strti tankim nastorom od treseta. 

Između polijanta i floribunda na- 
činjen je izbor najboljih varijeteta, 
kojih se najbolje kakvoće lako mo- 
gu naći kod francuskih hortikultur- 
nih stručnjaka. 

Ing. Z. Frohlich 











! 


Kraj bijelih breza svakog dana 
Ja prođem sreca razdragana. 
(Oduvijek ima tajnih veza 
Između pjesnika i breza). 


(Dobriša Cesarić: Breze na ulici, 
iz zbirke ,Osvijetljeni put,“ 
Zagreb. 1958). 


breza 


Iako je breza najljepša od svega 
dendrološkog materijala, ipak se još 
uvijek premalo upotrebljava u na- 
šim parkovima i drvoredima. U sva- 
ko godišnje doba posebno nas se 
doima njezina skromna elegancija. 
Lijepa je u toku vegetacije, kad joj 
lišće treperi zajedno s vitkim, du- 
gim i spuštenim granama. Lijepa je 
u zimskim mjesecima, kad nema vi- 
še lišća na njoj, pa svojom bijelom 
korom i prozirnom laganom  kro- 
šnjom, bilo da je orošena kišom, 
okićena snijegom ili injem, djeluje 
u pejsažu osobito slikovito. 

Najbolje pristaje, ako se u poza- 
dini breza nalazi bogatiji nasad crno- 
goričnog drveća, a-'isto tako lijepo 
djeluje breza u većim skupinama na 
prostranom, širokom travnjaku, gdje 
nam dočarava daljinu. 





Takvih većih skupina breza na širokim travnjacima naći ćemo u Križev- 
ljan gradu, u blizini Ormoža, gdje je vrtlarska ruka i njih vješto primijenila 


i uzgojila među ostalim nasadima. 


Na jednom od najljepših naših drvoreda, Medvešćaku u Zagrebu, 
upravo je breza pokazala odličnu primjenu. U njemu je umješno primije- 
njen i ostali dendrološki materijal, osobito crnogorični, koji tvori lijep 
kontrast s tom kraljicom drveća. Da se tu mogao izvesti tako skladan drvo- 
red, bez sumnje je pogodovala i arhitektonska svedenost ulice. 

Gotovo uza svaki stari dvorac Hrvatskog Zagorja također ćemo naići 
na lijepe skupine, gdje je breza zgodno upotrebljena. 

 Prikladna je i primjena breze u manjim, kućnim vrtovima, dječjim vr- 
tovima i igralištima, jer brezi treba relativno mali prostor, a pogotovu ne- 
kim odlikama, kao što je Betula alba pendula. 

Breza je naročito lijepa u jutarnjim satima, kad kroz njezinu krošnju 
prozirnu sunčani traci, koji se nakon toga odbijaju od bijele kore osipa- 
vajući se među lišće, krošnju i zelenu tratinu. Ti časovi predstavljaju buđe- 
nje dana i u nas unose radost i svježinu. 

Ima više varijeteta breza, kao Betula alba, B. verrucossa i t. d., a kao 
odlike najpoznatije su B. purpurea, B. pyramidalis, B. tristis sa spuštenim 
granama i dr. Od američkih vrsta najraširenija je B. papyrifera. Osim tih 
ima još mnogo istočnoazijskih i japanskih vrsta, od kojih su neke crvene 
boje kore. NE od 

U vrtlarskoj se praksi breza razmnožava sjemenom i vegetativno ab- 
laktacijom. Odlike i forme breze često se cijepe, i to najviše ablaktacijom. 

Da dobijemo željene forme breze kraćim putem, one se često cijepe zimi 
u staklenicima. U tom se slučaju najviše služimo metodom cijepljenja u 
trokut, jer se breza na taj način brzo srašćuje. 

Ipak se željeni oblici breze najlakše prenose i dobivaju cijepljenjem, a 
to se izvodi tako, da se vani pod matično stablo zasade mlade divljake, na 
koje se priljube grane matičnog stabla i tako ostanu sve dotle, dok se ne 
srastu. To traje po prilici godinu dana. Ovaj način razmnožavanja odlika 
breze traje dulje, ali je u velikim rasadnicima i najuspješniji za proizvod- 
nju njezinih oblika naveliko. 

Iz ovoga, što je ukratko navedeno o brezi, proizlazi, da ona svakako 
zaslužuje posebnu pažnju. Ne zaboravimo na brezu, kad osnivamo nove 
drvorede, parkove, kućne vrtove, dječja i sportska igrališta, jer je ona 


zaista lijepa i s pravom zaslužuje naziv »kraljica drveća«. 


Pavao Čegelj, vrtlar 


Otkuda je k nama donesena Begonia Rex 


Gotovo sve begonije, koje vole to- 
plinu i vlagu, raširene su u (cijelom 
tropskom pojasu, a najviše vrsta raste 
u Meksiku, Braziliji, Boliviji i Ekvadoru, 
zatim u tropskom dijelu Afrike. Djelo- 
mično su udomaćene i u Natalu, na 
otoku Sokotri, kao i u Aziji na Sunda 
otocima. U vrtlarskoj literaturi spominju 
se vrlo mnoge vrste od kojih se u tr- 
govačkim vrtlarijama uzgaja najviše oko 
12 vrsta. To je kudikamo premalo; sma- 
tramo stoga, da je potrebno opet pod- 
sjetiti na stare, za uzgoj vrijedne, de- 
korativne i ornamentalno išarane sorte 
i vrtlarske odlike koje su godine i go- 
dine uljepšavale zimske vrtove i bile 
sastavni dio naših — sortimentnih  vr- 
tlarija. 

S tim u vezi želimo upozoriti da u 
Sjedinjenim Američkim Državama već 
postoji društvo za uzgoj begonija, koje 
izdaje i svoj vlastiti časopis. Cilj je ovog 
društva, da poveže sve zainteresirane 

ljubitelje begonija, kao i sortimentne 
vrtlarije da proširi sortimente i da se 
opet obnovi i oživi ovaj dio cvjećarstva. 
Tom društvu pripada čitav niz ljubite'ja, 
koji se ne ograničuju samo na sakuplja- 
nje vrijednih vrsta, nego su uzgojili či- 
tav niz novih vrtlarskih odlika. 

U Njemačkoj je također opaženo sve 
veće zanimanje za begonije. Opet se 
pojavljuju mnoge vrijedne vrste i odlike. 
Dok su se dosad opažale većim dijelom 
samo u botaničkim vrtovima, ova ili ona 
vrsta opet se pojavljuje i u trgovačkim 
vrtlarijama. 

Sakupljač biljaka Ghieslregt donio je 
godine 1859. begoniju imperialis iz Mek- 
sika. Nije bez razloga ova begonija na- 
zvana kraljevskom (Begonia rex). Svo- 
jim lijepim maslinasto žutim zelenilom 
oduševila je svakog ljubitelja. Dvije go- 
dine kasnije uzgojena je nova odlika 
var. smaragdina, koja je potisnula prvo- 
bitnu sortu. Za obje ove novosti zani- 


mao se vrtlar Otto Frobel iz Ziricha, 
po kome se također i prozvala B. froe- 
belli. On ih je križao s Begonijom rex. 
Iz toga su proizašle obje sorte Miranda 
i Otto Forster, a malo zatim je i »Gruss 
an Erfurt«. Ovi su uzgoji najprije pri- 
kazani na izložbama, a god. 1888. došli 
su u trgovinu. 

Dok je odlika smaragdina, smaragdno 
zelene boje, bez ikakvih šara, temeljni 
ton kod »Gruss an Erfurt« je isprekidan 
širokim, nepravilnim, svijetložutim mr- 
ljama oko lisnih žila. Teško j» dati 
prednost bilo kojoj vrsti. Svakako, one 
su bile senzacija prošlog stoljeća. Sma- 
ragdina i »Gruss an Erfurt« zadržale su 
se dok se Miranda već godine ne uzgaja. 
B. imperialis i njezine vrtne odlike za- 
držale su se dugo u evropskim vrtla- 
rijama, no u trgovini dolazile su u obzir 
samo u ograničenim količinama za vri- 
jeme ljetnih mjeseci. Kako je tempera- 
tura ujesen padala i koleba'a, zaostajao 
im je rast. Listovi su gnjilili i dobivali 
mrlje, biljke su postale nesposobne za 
prodaju. 

Ovaj su nedostatak pokušali odstraniti 
pomoću križanja s razvijenijom i robu- 


stnijom B. lindeyana. To je i uspjelo, 
te su dobivene četri nove vrtne forme, 
i to Hildegard Opple, Marbachtaler, Sma- 
ragd i Mulattenherz, koje su došle u 
prodaju pod imenom Imperia  hilride. 
One su rasle dobro i ujesen, a i to u 
temperiranim staklenicima. Yskustvo je 
pokazalo, da podnose pad temperature 
do 5%, a to je značilo, da se ove lijepe 
Begonije mogu uzgajati i u trgovačkim 
vrtlarijama cijelu godinu upotrebljavati 
kao dekorativne biljke. 

Od B. imperialis naslijedile su oblik 
i građu lista, djelomično i šarolikost, a 
od _B. lindeyana rast i otpornost. 

Tipično je za Hildegard Opple srebr- 
nasta boja lista s uskim tamno zelenim 
obrubom, a donja strana lista amaratno 
je crvena. Marbachtaler je slično išara- 
na, ali napadno tamno-zeleno mrežasta, 
sa zelenom donjom stranom lista. Sor- 
te Mulattenherz na gornjoj je strani 
smeđezelena, a na donjoj crvena, dok je 
Smaragdherz svijetlo-smaragdnu boju na- 
slijedila od B. smaragdine. 

O razmnožavanju grmolikih begonija 
malo bi se moglo reći. Kako je poznato, 
vrlo se lako razmnožavaju lisnim rezan- 
cima. 





Pikiranje begonija 

slike & me 


Međunarodna vrtlarska izložba u 
Hamburgu održana je godine 1953. 
Svrha Joj je bila, da se prikažu do- 
stignuća novih vrtlarskih proizvoda, 
oblikovanja nasada t tehničkih ure- 
daja. 

I nakon izložbe ostali su svi na- 
sadi t uređaji, koji sada služe kao l 
gradski park. | 


Dekorativni zdenac s rotacionim vodo- 


skokom. U sredim je ukras u obliku ribe, 
(Slika sa strane lijevo) 


Različito ljetno cvijeće, posađeno u salo- 
nitnim sandučićima, koji su smještem uz 
rub terase. (Slika gore desno) 
Raznobojne perene zasađene uz rub živo- 
pisnog potočića. (Slika sa strane desno) 
Slikovito jezerce s otočićem i pingvinima 
na njemu, privlačilo je djecu 1 odrasle po- 
sjetioce ) (Slika dolje u sredini) 
Aranšman orhideja, slikanih pod reflek- 
torom..: (Slika dolje lijevo) 
Oko vodoskoka izvedena je pergola, ukra- 
šena penjačicama. (Slika dolje desno) 


(Snimio Ing. Z. Badovinac) 





izložbe u Hamburgu 





Još jedan način 


razmnožavanja topole trepetljike 


Topola trepetljika (Populus tre- 


mula) se gotovo nikako ili vrlo te-' 


ško razmnožava ključićima. Čak je i 
pomoću hormonskih sredstava raz- 
množavanje otežano. Uz pomoć hor- 
monskih sredstava stvara se doduše 
kalus, ali se korijenje jedva kada 
razvije. 

Topola trepetljika se osjemeni sa- 
mo u povoljnim klimatskim predje- 
lima. Ostaje još jedan način razmno- 
žavanja, a to su korijenove reznice. 
Međutim i kod ovog načina razmno- 
žavanja često nema željenog uspjeha. 

Veoma dobri rezultati postignuti 
su u razmnožavanju dijelovima ko- 
rijenja ili krajevima korijenja, koji 
su se otkinuli prilikom vađenja bilja. 
Ti se dijelovi oštro odrežu na gor- 
njem dijelu po dužini 10—20 em i 
zatim usade u klijalište. Uspjeh je 
bio neočekivan, a naročito su se do- 
bro zakorijenili mladi dijelovi ko- 
rijenja, kao i izboji s pupovima. Te 
se reznice mogu bez bojazni saditi 
na zaštićeno mjesto u ključištu. 

Reznice, koje su usađene u trav- 
nju, dosegle su do listopada iste go- 
dine visinu od 40—60 em. 








Taj način razmnožavanja ne daje 
tako povoljne rezultate kao razmna- 
žanje sjemenom, ali se zato dade 


svagdje sprovesti, naročito tamo, 
gdje se ne može doći do sjemena. 
(Prema »Deutsche Baumschulle« 
1956. g.) 





Svaki napredni vrtlar čita 
hortikulturu 

Nasadi starih i novih 
zagrebačkih groblja 


O vrtnoj umjetnosti starih zagre- 
bačkih vrtova i parkova dosta se 
toga pisalo, a groblja tek da sei 
spominju. Razlog je tome, što je 
grad bio stiješnjen unutar zidina, 
pa se sa grobnim prostorom moralo 
štedjeti, a osim toga groblja su bila 
isključivo za siromahe. Zamisao, da 
se groblja zasade drvećem ili gro- 
bovi ukrase cvijećem, javljala se 
samo kao osamljen prijedlog. Tek 
u XIX. stoljeću, u doba vrtova i 
parkova u cijeloj Evropi, pa i kod 
nas, počela se osjećati ukočenost 
grobnih polja, natrpanih često i pre- 
napadnim kamenim spomenicima. 

U svijetu je prva Sjeverna Ame- 
rika prihvatila zamisao, da pokapa- 
lišta pripreme oblik parka. Njemač- 
ka, povezana s Amerikom svojim 
trgovačkim lukama, preuzela je taj 
način uređivanja groblja. To je od- 
govaralo tadašnjem shvaćanju, a u 
pamanjkanju drugih parkova narod 
je volio da ide u grobljanski park. 
Često se išlo predaleko, pa su grob- 
na polja postala vrtni prostor, koji 
je grobovima davao podređenu ulogu. 

Od početka XX. stoljeća može se 
govoriti o jednoj novoj epohi u na- 
sadima groblja. U spretno iskori- 
štenim starim šumama nastala su 
svakako do sada najljepša šumska 
groblja. No veoma je teško za osni- 
vanje takvog groblja naći postojeću 
šumu s dovoljno prostora. 

O kakvom kontinuiranom razvoju 
vrtne umjetnosti na starim zagre- 
bačkim grobljima ne može biti go- 
vora. Sačuvani nadgrobni spomenici 
dopuštaju nam, da sebi donekle stvo- 
rimo neku predodžbu o starim po- 
kapalištima, dok o njihovim nasa- 


dima nemamo nikakvih podataka. 
Od 1201. godine, kada se spominje 
prvo groblje u Podgradecu, pa do 
1876. godine, t. j. do postanka Mi- 
rogoja, nastalo je još 14 pokapališta. 
jedan te isti motiv nasada provlači 
se kroz sve njih. Na stiješnjenom 
prostoru unutar grada, bez poveza- 
nosti sa prirodom, stara pokapališta 
nisu imala mogućnost razvijanja i 
proširivanja. Omeđena obično glo- 
govom živicom ili šikarjem, samo 
sa kojim slučajno preostalim drve- 
tom, iskorištavana su kao sjenokoša, 
a tek malo drveća domaće flore, dud, 
trešnja, vrba, topola ili katkad po 
koja smreka, zasađeni su samo kao 
oznaka karakterističnog mjesta. Sva 
nastojanja da se podigne kultura 
groblja ticala se samo nadgrobnih 
objekata. Svakako da su socijalne i 
kulturne prilike uvjetovale ovakav 
razvoj groblja i njihovih nasada. 
Po vremenu najstariji poznati 
pothvat u oblasti vrtne umjetnosti 
na grobljima proveo je poznati ar- 
hitekt Bartol Felbinger. Svojim pri- 
rođenim osjećajem za sve, što je li- 
jepo, on je prvi upozorio na ljepotu 
zelenila i prvi pokušao povezati ar- 
hitekturu s pejsažom. Dvije stotine 
godina postojalo je tijesno Jurjevsko 
groblje unutar visokih zidova i tek 
1829. godine, kada je Felbinger iz- 
vršio popravak, porušeni su ti zi- 
dovi, tako da je groblje bilo usko 
povezano s okolnom šumom. Felbin- 
gerovom zaslugom ostale su sačuva- 
ne tri goleme lipe, koje su znatno 
povisile ljepotu toga već ionako li- 
jepog mjesta. S naročitom pažnjom 
zasađene su i skupine crnogorice, i 

to mjesto je danas sačuvano kao 
perivoj, te daje dobar primjer, kako 
važno mjesto zauzima vrtna umjet- 
nost među ostalim umjetnostima. 


Jedan sačuvani Bužanov akvarel 
prikazuje nam sliku malog »Toma- 
ševog« groblja koncem 18. st. Gro- 
blje je bez ikakvih nasada, osim 
nešto crnogorice, koja je služila za 
to, da ga strogo odijeli od okoline. 
Tek kada su za Zrinjevac iz Trsta 
kupljene platane, dvije preostale 


posađene su na tom groblju. Jedna 
od njih još i danas postoji, dok je 
druga posječena prigodom regulaci- 
je ovog kraja. Danas je to mjesto 
prijatno šetalište, kao i ona groblja 
na početku Pantovčaka i Rokovom 





 Salvija u cvatu 


Fr 





brežuljku, koja su poslije napušta- 
nja pretvorena u perivoje. 

Ljudevit Gaj nije nikada pomi- 
šljao na to, da bi njegovo imanje 
moglo postati grobljem grada Za- 
greba, jer je bilo predaleko od gra- 
da. Međutim, kada je grad došao u 
posjed toga brežuljka, jednom od- 
lukom je iz njega napravljeno gro- 
blje. I budući da se imanje zvalo 
»Mirogoj«, zadržano je to ime i za 
današnje groblje. Odmah se pristu- 
pilo uređivanju okoline, te se naj- 
prije morala  iskrčiti šuma. Sam 
Gajev engleski perivoj nije se mije- 
njao i ostao je na upotrebu građan- 
stvu. Po francuskom načinu razdije- 
lio je tadašnji gradski mjernik 
Melkus cijelu površinu na simetrič- 
na polja, isprekrižana mnogobrojnim 
uzdužnim i poprečnim cestama. Tek 
sedam godina kasnije počelo se S 
uređivanjem aleja, koje su bile od- 
ređene za stvaranje osnovnih linija 
groblja. Najviše se sadio divlji ke- 
sten, koji najbolje odgovara klasič- 
nom baroknom stilu. Svojom kom- 
paktnom krošnjom i masivnim de- 
blom djeluje on tamno i ozbiljno, 
propuštajući malo sunca. U preveli- 
kom broju djeluje previše teško, pa 
su zato pojedine aleje kasnije nasa- 
đene drvećem lakših oblika. Breze 
svojim bijelim vitkim stablom, la- 
kom krošnjom i nježnim lišćem 
djeluju, naprotiv, svijetlo i veselo. 
Smrekova aleja stvarala bi previše 
sjena u pejsažu, kada ne bi u nju 
bile ubačene breze. Između ravnih 
putova pojedini dijelovi polja imaju 
posve parkovni karakter i ublažuju 
ijednoličnost osnovnih ravnih linija. 
Ogradu groblja čine arkade, građe- 
ne u stilu talijanske renesanse po 
projektu H. Bollea. Dobro je ostva- 
rena zamisao nastavka arkada pre- 
ma groblju u velikim plohama trav- 


njaka, koje slikovito prekidaju pira- 
midalni buksusi i chamaecyparisi. 
Same arkade obrasle su vitisom, 
kojega krasno crvenilo u jesen iz- 
vrsno pristaje uz patinu kupola. 
Dok je staro groblje po obliku i 
boji dosta jednolično, novi dio pred- 
stavlja pejsažni park s bogatim bilj- 
nim, naročito dendrološkim materi- 
jalom. Sam je teren po svojoj 
formaciji slikovitiji, a to djeluje po- 
voljno na kompoziciju parka i daje 
mu više draži. Skupine su drveća 
birane i s obzirom na harmoniju 
boje lišća, veoma dobro grupirane. 
Perene i nisko grmlje po uglovima 
svojim nepravilnim rastom daju 
cijelom groblju prirodan i ugodan 
izgled. Forsythia, zasađena u širo- 
kom pojasu, ublažuje pojedine nad- 
grobne objekte, koji se previše isti- 
ču svojim značenjem. Razmještaj 


klupa unutar zelenih loža ligustru- 


ma čine taj dio groblja isto tako 
udobnim odmaralištem kao i prijat- 


Nekoliko riječi o zelenim 


Iako Crna Gora u oblasti vrtne 
umjetnosti nema tradicija kao naše 
ostale republike (Hrvatska, Slove- 
niji ili Srbija), ipak se danas i ovdje 
šve više nailazi na shvaćanje, da je 
potrebno sve više podizati horti- 
kulturu. 

Nakon završetka Prvog svjetskog 
rata prvi se put javljaju zelene po- 
vršine, koje se odlikuju šablonski 
izvedenim putovima, rondelama, za- 
sađenih u sredini tujom ili palmom. 
Te se površine razlikuju prema bilj- 
nom materijalu: u unutrašnjosti na- 
ilazimo najčešće na bor, hrast i ja- 
sen, a na Crnogorskom Primorju na 
čempres i palmu. 

Od starih prirodnih parkova na- 
ročito se ističe manastirska šuma 


nim šetalištem. Novo groblje nema 
vidljivih granice, već prelazi u šu- 
mu, s kojom čini jednu cjelinu. 
Nasadi groblja u Miroševcu dale- 
ko se odvajaju od šablonske deko- 
rativnosti. Osnovna namjera da se 
pružaju uvijek novi vidici, nove 
grupacije drveća i da se izbjegne 
ukočena namještenost, dobro je pro- 
vedena. Tu se odrazuju dobro shva- 
ćene tendencije moderne vrtlarske 
arhitekture, koja povezuje estetske, 
biološke i socijalne momente _ u 
skladnu cjelinu. Postojeći stari hra- 
stovi slikovitih krošanja ostali su 
dominantno drvo toga parak i dobro 
oživljuju sliku pejsaža, koji nije na- 
ročito bogat oblicima i bojama, već 
je gotovo i ponešto jednoličan. Iako 
su nasadi još veoma mladi, ipak či- 
tavo groblje daje sliku skladnog 
parka, koji će danas-sutra postati 
jedno od najljepših mjesta u gradu. 


Ing. Dorica Richter 


površinama u Crnoj Gori 


Savina kod Hercegnovog i lijepo 
uređeni park hotela »Boka« u Her- 
cegnovom. Osim toga pristupilo se 
uređenju velikog parka od 15 hek- 
tara u Miločeru, koji je poznat po 
obilju sredozemne i suptropske ve- 
getacije. 

Poslije rata najintenzivnije se ra- 
dilo na polju hortikulture u Tito- 
gradu, gdje nalazimo vrlo uspješna 
rješenja. Nikšić ima dva parka, koji 
Su povezani preko manastirske šu- 
me s izletištem Trebjesa. Od pri- 
morskih gradova ističe se Herceg- 
novi bujnim zelenilom, a i Cetinje 
također ima lijep park. 


Jovan Tupanjanin 

Perene 


najljepši ukras 
groblja 


Pored niskog grmlja kao nasad xa 
grobove, sve više dolaze do izražaja pe- 
rene. Njihova raznolikost u bojama i 
oblicima daje im u svako doba godine, 
pa i zimi osebujan, skladan i nesvaki- 
danji zgled. Ima čtav niz takvih za- 
hvalnih i nadasve skrcmnih biljaka, koje 
izdrže nekoliko godina bez presađivanja 
na istom mjestu, a uz to još i obilno 
cvatu. 

Pogledajmo samo, kako jednostavno i 
mirno djeluju cijele površine zasađene 
raznim vrstama seduma, kao sedum acre, 
sedum album murale, lydium  glaucum, 
apurium, ili zelene plohe  jastučastih 
trajnica, kao Sagina subulata. Herniaria 
i još mnoge druge. Ili, koliko je ljepši 
uvijek zeleni lobrub Hedere nego ne- 
zgrapna ograda od umjetnog kamena ili 
čak betona. Površina s plavo cvatućim 
Vincom minior ili Varenicom repens i 
filiformis daje uvijek prijatan utisak, 
dok smeđe-zeleno lišće Ajuge reptans 
čini neutralnu podlogu za nisko grmlje. 


Od vrsta timusa treba spomenuti kao 
najbolje crveno cvatuće Th. serpyllum 
var. coccineus, sivkasti lanuginosus, pa 
bijelo- i žuto- lisni Th. citriodonis var. 
argentens i aureus, bijelih i žuth listova 
Sunčani položaj naročito dobro podnose 
Acaena buchananii i glauca. Arabis gla- 
uca, Iberis sempervirens, Aubrietia del- 
toides,  Cerastium  biebersteinii i još 
mnoge ostale čine skladnu cjelinu iz- 
među nasada, nadgrobnog objekta i sa- 
me okoline groba. Ima još mnogo takvin 
kombinacija, ali preopširno bi ih bilo 
ovdje sve nabrajati. Treba samo da se 
klonimo predrasuda, da na grobu neiz- 
bježno moraju biti begonije, sađene u 
pravilnim geometrijskim likovima. 

Ukratko, niske trajnice su najbolji 
materijal za nasade naročitog karaktera, 
pa je potrebno da ih što bolje upozna - 
mo i upotrebljavamo više nego dosada 


Ing. Dorica Richter 

Zelena dekoracija 


t njena upotreba prilikom javnih priredaba 


Svaka javna manifestacija na otvo- 
renom ili zatvorenom prostoru, i 
pored svih pomagala za što potpu- 
niji i ljepši izgled, ne daje gotovu 
sliku, ako nije upotrebljeno i zele- 
nilo kao dekoracija. | 

Ona može biti veoma različita, 
već prema svrsi, kojoj služi. Često 
se pomoću zelenila stvara paravan 
— Zid, da sakrije nepoželjnu i neu- 
glednu pozadinu, ili opet da pre- 
kine jednoličnu liniju, odnosno da 
odvoji određen prostor od gledaoca 
i prolaznika. 

Kod postavljanja javnih tribina, 
počasnih prolaza (na kolodvoru) ili 
izložbenog prostora. onaj, kome je 
povjereno uređenje, mora unaprijed 
odrediti mjesto, gdje će se smjestiti 
dekorativno zelenilo. A kako će se 
i na koji način postaviti zelena de- 
koracija. 

Dekoracije se Mogu postaviti 
jedna uz drugu, ili se što je mnogo 
ljepše i ukusnije, može stvoriti mala 
kombinirana grupa od višeg i nižeg 
zelenila. 

Zelenilo, koje se upotrebljava za 
dekoraciju, veoma je različito. Upo- 
trebljava se zelenilo u lončićima, 


kao fikus, aralia, filodendron, aspa-- 


ragus, paprat i slično, zatim cva- 
tuče lončanice, te vrste sa šarenim 
listovima. To je uglavnom nisko 
zelenilo. Osim toga upotrebljava 
se zelenilo u bačvicama od hra- 
stovih daščica, i to: razno crnogo- 
rično_ili bjelogorično bilje, kao: 
juniperus, tuje, taksus, lovorvišnja, 
pitosporum, aukuba i sl, te fikus, 
aralia i filodendron, koji su prera- 
sli lončiće. 


Upotreba zelene dekoracije zavisi 
od samog artikla ili gredice, u koju 
se postavlja. 

Jedna od najvećih priredbi u gra- 
du Zagrebu svakako je Zagrebački 
velesajam, za koji se svake godine 
troše goleme količine zelene deko- 
racije. Kod aranžiranja izložbenog 
prostora mora se postupiti na pose- 
ban način za svaki izloženi artikal. 
Nije svejedno, kako će se aranžirati 
odnosno uklopiti zelenilo kod pro- 
izvoda teške ili lake industrije, tek- 
Stila, kože i t. d. Ono treba da na- 
glasi izloženu robu, a ne:da zauzme 
glavno mjesto na izložbi. Također 
je potrebno naglasiti, da zelenilo ne 
smije biti postavljeno uz izložbenu 
robu tek toliko, da se kaže, da je 
ono ovdje. Ono mora, naprotiv, dati 
ton cijeloj izložbi. 

Ovakav način dekoriranja postići 
će se samo onda, ako se upotrebi 
prvoklasni biljni materijal. U cije- 
lom  šarenilu izloženih proizvoda 
zelenilo mora biti svježe, uredno, a 
ne da stvara sliku izmučenosti ili 
neurednosti. Bolje je da se upotrebi 
manja količina dekorativnog zeleni- 
la, pa da bude kvalitetno. nego da 
se postavi velika količina bilja. 
cdasvud i bilo kako sakupljenog. 

Osim toga, zelena se dekoracija 
mora postaviti na izložbeni prostor 
s odgovarajućom opremom: glazira- 
nim, dekorativnim loncima i svježe 
obojenim, solidno izrađenim, okru- 
glim bačvicama. | 

Često se na izložbi mogoa vidjeti 
biljni materijal potpuno nestručno 
uzgojen ili pak prestar, kojemu je 
mjesto na kompostu (primjer na 
Z. V. u jesen 1955. god.). 

Za prvi čas to se i ne čini tako 
važno, jer je svakako važnija ona 
roba, koja se izlaže. Međutim, sa 
stručne strane, ovakav način deko- 
riranja, odnosno upotrebe bilo ka- 
kvog biljnog materijala, upravo je 
nedopustiv. Kako se može ovakva 
javna manifestacija upotrebiti za 
plasiranje nekurentne ili zakašnjele 
robe (cvijeće)? U ovakvim prilika- 
ma nije najvažniji financijski efe- 
kat, koji može biti veći ili manji, 
jer su cjelokupni troškovi mnogo 
veći. 


Svakako da je neobično važna 
estetska strana svakog javnog pro- 
stora, a naročito izložbenog. Kakav 
će se utisak steći gledanjem na uve- 
lu ili neuglednu biljku, koja treba 
da upotpuni izložbeni prostor, a ne 
da ga nagrdi? Morao bi postojati 
kriterij za postavljanje zelene deko- 
racije u zajednici s arhitektima, 
koji postavljaju izložbeni prostor, 
jer zelenilo uzima sve više udjela 
kod aranžiranja svakog javnog pro- 
stora. 

Ing. Truda Furač 


Cvijeće u našim stanovima 


Cvijeće je najljepši ukras naših 
stanova. Obično se kaže, da cvijeće 
u hladno zimsko doba dočarava 
blago proljeće. Stručnjaci za uređi- 
vanje interieura kažu, da cvijeće 
ublažuje stroge linije, oživljava rav- 
ne i jednolične plohe. Tek fantastič- 
ni obrisi kaktusa, fikusa ili kita 
cvjetova u vazi ulijeva dušu u novo 
uređenu sobu. 


Da bi se to postiglo mora mu se 
posvetiti velika pažnja. Ne smije se 
zaboraviti, da je cvijeće živo, da se 
stalno razvija, raste i mijenja. Cvi- 
jeće nije slika ili skulptura, koje 
možemo negdje postaviti ili objesiti, 
da uvijek bude lijepo. 

Ako se radi o cvijeću u vazama s 
vodom, odabrat ćemo posudu, u ko- 
joj će se cvijeće najljepše istaknuti. 
Pazit ćemo, da vazu ne pretrpamo 
cvijećem, jer bismo time pokvarili 
cijeli efekat. 


Razumije se, da kod uzgoja i odr- 
žavanja cvijeća nije potrebno naro- 
čito veliko umijeće. Radi se obično 

iek o nekoj naoko neznatnoj stvari, 
koja je ipak za uspijevanje biljke 
presudna. Neko cvijeće ne podnosi 
previše zalijevanja, drugom ne prija 
zima ili velika toplina i t. d. Ako 
nam nije moguće ispuniti neke od 
uvjeta za pravilno održavanje cvije- 
ća, potražit ćemo ono cvijeće, kome 
će odgovarati prilike u našem stanu. 








U prostorijama, u kojima se pre- 
ko zime redovito loži, pogotovo s 
centralnim grijanjem, zrak je pre- 
suh, a temperatura previsoka za vrlo 
mnogo biljaka. Stoga treba u takve 
sobe metnuti samo otporno cvijeće. 


= -— 





Vrlo su zahvalne aspidistre, aspara- 
gus ili filodendron. Neke od njih 
zimi u prosincu i siječnju još cvatu, 
naročito Crassula lactea sa bijelim 
zvjezdastim cvjetovima i baršunasta 
Echeveria pulvinata sa crvenkasto- 
narančastim uspravnim zvončićima. 
Te dvije biljke ne zadavaju nikakvil: 
briga. Ako ljeti stoje na baloknu ili 
vrlo sunčanom prozoru, a zimi u 
svijetloj temperiranoj sobi, cvaste 
će redovito svake godine. A Sanse- 
viera je mnogima poznata. Ima 
uspravne čvrste sabljaste listove s 





poprečnim svjetlijim šarama. Ona 
podnosi sve: centralno grijanje, pra- 
šinu, pa i zadimljenu sobu. U po- 
sljednje vrijeme vrlo je obljubljena, 
jer pored navedenih osobina pristaje 
i uz moderan namještaj. 

Krasne rascvale azeleje, ciklame, 
primule, zumbuli ili tulipani, unese- 
ni u naš dom kao znakovi pažnje ili 
nježnosti, najbolje će se održati na 
hladnijim mjestima našeg stana. 

D. H. 

Sri zagrebački parkovi 


Neočekivano sam se razveselio zbog 
novo osnovanog umjetničkog vrta u do- 
njem gradu Zagreba. Već ujesen 1825. 
god. osnovan je vrt g. Nikole Nikolića, 
koji je veletrgovac zemaljskih proizvoda 
i posjednik nekoliko trgovačkih brodova. 
On je čovjek od ugleda u privrednim 
krugovima, ima smisla za kulturu uopće, 
a naročito kulturu vrtova. Vrt je smje- 
šten u Bolničkoj ulici iza samostana 
milosrdne braće. Nacrt vrta (parka) sa- 
stavio je umjetnički vrtlar Josip Mi- 
schke, koji ga je i izveo. 

Površina je vrta ograničena, a s pre- 
dvorjem, koje ubrajam u nasad, ne uzi- 
majući u obzir zgrade za stanovanje i 
gospodarske zgrade imanja, iznosi samo 
2 1/4 jutra. Tloris vrta je nepravilan 
četverokut, te desnom stranom  opko- 
ljava gospodarske zgrade, pa se pono- 


Da od RES 


Iz albuma , Park Jurjaves“ 

vo dalje proširuje u nasad. Ograničen: 
prostor _ je uvjetovao, da se ekonomski 
kućni vrt spoji s raskošnim parkovnim 
nasadom. Zbog toga se ovdje ne nalazi 
svojstveni sasvim izrazit engleski vrt, 
što bi bila želja vlasnika i supruge 
Elizabete rođene Demeter, koja je oso- 
bita prijateljica i ljubiteljica vrtne umjet- 
nosti. Baš je zbog toga vrt osnovan i 
podignut, te daleko više sliči jednom 
engleskom parku nego kućnom vrtu. Po- 
vrtne parcele s gredicama opkoljene su 
i izmiješane s ukrasnim partijama i 
grupama, te unutar njih kao usađene. 
Potrebno je samo udaljiti se od parcela 
S povrćem i promotriti partije s drve- 
ćem, pa da se dobije utisak engleskog 
parka. Ja stavljam dakle ovaj vrt pre- 
ma njegovom sadanjem stanju u grupu 
ukrasnih vrtova u kombinaicji s kuć- 





na onamo o. 


. Pogled sa kioska 





nim vrtom (povrće). Nasad pruža korist 
i zabavu ujedno. 

Već pred ulaznim vratima imanja dvije 
su velike talijanske topole. U sredini 
predvorja je jedna rondela s tratinom, 
a u sredini je usađena lipa. Vrt je od 
dvora odijeljen visokom drvenom ogra- 
dom, u kojoj su u sredini s obje strane 
ugrađena, naprijed isturena vrata. Pred- 
nja izbočina dvora je ukrašena t.atinom 
bubrežastog izgleda, na kojoj su usađe- 
ne topole i zajedno je povezana sa sre- 
dišnjom = cvjetnom — rundelom. — Unutar 
vrta su uz drvenu ogradu zasađene mla- 
de talijanske topole. Tako prednji dio 
vrta pruža ugodan i prijatan izgled. 


Poe 





Iz albuma »Park Jurjaves“ 

Unutrašnjost ulaza, koji je ponešto 
izbočen, sa strane je urešena puzavi- 
cama i egzotama, a naročito s Bigno- 
nia catalpa, Robinia inermis, R. hispida, 
Colutea europaea, Salix babilonica, Sy- 
ringa vulgaris, Philadelphus coronarius, 
it. d. i uzanim cvjetnim alejama. 


U predvorju, kod ulaza u vrt, pružac 
mi se pogled na gornji grad. Impozant- 
no se diže gornji grad sa svojim bre- 
žuljcima nad donjim. Ovdje s ovog mje- 
sta promatrao sam najveće građevine 
Gornjeg grada i crkvu Sv. Marka preko 
vrhova drveća. Prolazim sada srednjim 
glavnim putem, odakle mi se na drugu 
stranu pruža lijep pogled na katedralu 
i naslađujem se pogledom na crkvu 
Sv. Marije. Nalazim se u centru vrta. 
To je čvorište, odakle na sve strane 
vode putovi, koji se međusobno ispre- 
pliću, te dobivaju bizarne figure. De- 
sno od mene je tek izgrađeni staklenik 
s okomitim prozorima. Staklenik je ne- 


Pogled na švicarsku kućicu 


davno uređen, sa suvremenim uređajem. 
Lijevo je vrtni paviljon s ukusno ure- 
đenom oranžerijom. Iznad ovoga uzdiže 
se visoko stablo jabuke i dvije visoke 
šljive. Na oba ugla staklenika stoji 
jedno lijepo stablo naranče. Odavde iz 
središta s jednog ugla staklenika gle- 

dam na katedralu glavnog grada, a s 
drugog na zapadni dio slobodnog kra- 
ljevskog grada. 

Kad stupim pred paviljon i obratim 
se na lijevo, gledam na carsku kraljev- 
sku tvornicu svile. Desno od paviljona 
je kuglana, koja je otvorena, nepokri- 
vena, a što bolje i prirodnije pristaj> 
jednom perivoju, nego pokrivena kugla- 
poput zgrade. Uz kuglanu vodi jedan 
put unazad. Između puta i kuglane ši- 
rok je nasad domaćeg i egzotičnog dr- 
veća, ukrašen cvijećem i uskim lijehama. 

Grupe Helianthus annuus, koje ve- 
ličanstveno i ponosno strše. Ove kra- 
snice i korisne biljke uljepšavaju u gru- 
pama na više mjesta perivoj. Desni 
donji dio vrta sastaje se s prikladnim 
vinogradićem, koji je na umjetnom bre- 
žuljku, a na koji sa tri strane vode 
putovi. Gore je klupa za odmor ispod 
dvije visoke voćke i slobodni, ugodni 
pregled perivoja. Brežuljak, na kojem 
je vinogradić, prelazi blago u sočnu 
ravan, koja se sastoji od dvije nasu- 
prot postavljene plohe, odnosno m=đu- 
sobno spojene plohe, t. j. ploha s dje- 
telinom i grmićima. Veći dio mladin 
trsova već nosi lijepe plodove. 

Od staklenika prema gore, desno je 
smješteno  klijalište u velikoj ovalnoj 
produbljenoj partiji, koja je zatvorena 
cvijećem i grupama ukrasnog bilja. Sre- 
dinu krasi Robinia inermis. Tu je mnogo 
grmolikih paprika (Solanum frutescens) 
sa svojim jestivim plodovima. Lijevo na 
drugom zidu perivoja su uzdužne par- 
tije s voćkama i Ribinia inermis. Dalje 
produženje ove partije ide do ulaza u 
već pomenuti prostrani mali vrt iza 
gospodarskih zgrada. Sve ovo predsta- 
vlja jedinstveno i cjelinu. Ipak se čini, 
da je ovo mjesto, koje je ovdje stvo- 
reno, kao skriveno iza gospodarskih 
zgrada. Ono je u jednom  četverokutu 
kao posebno odijeljen vrt. Na kraju 
istoga vrta u sredini je živopisna sje- 
nica s bukvom, koju opkoljava Lycium 
barbarum. Na ulazu sjenice dva su Fra- 
xinus pendula, koji zastiru sjenicu. Oda- 
vde se vide dvije visoke talijanske 
topole, koje su izvan vrta. Ovdje je li- 
jepi skup wvisokostablastog, plemenitog 
voća, koje nosi krasne plodove. 

Uz znatne napore za vrtnu kulturu 
g. Nikolića i uz brigu njegove supruge, 
koja se korisno mnogo zanima za vr- 
tlarstvo, i uz marljivost izvođača go- 
spodina Mischkea, izgleda već to sada, 

nakon 10 mjeseci, kao ljupki ukrasni i 
plodonosni korisni vrt. Ipak još nije 
potpuno dovršen, a tek daljnjim proši- 
renjem, njegom i povećanjem, postat će 
izvrsnim lijepim vrtom ovoga glavnog 
grada. 

Dosada je u vrtu posađeno slijedeće 
ukrasno bilje: a) Perene: razne astre, 
mnogo georgina, Phlox paniculata, Cam- 
panula medium, Anthirrhinum, Althea 
rosea, alba i lutea, Helianthus multiflo - 
rus i t. d.; b) Krasnice za staklenik: 
mnoge hortenzije, mnoštvo vrsta olean- 
dera,  Agapanthus — umbellatus, mnogo 
sorte pelargonija, Calla aethiopica, Sal- 
via coccinea i druge sorte, Senecio ele- 
gans, = Cineraria — amelloides, = Crassula 
coccinea, Datura arborescens, Volkame- 
ria javonica, Jasminum, Punica grana- 
tum i t. d.; c) Drveće i grmlje: Vibur- 
nem  roseum, Acer _ Nequndo, Rovcinia 
viscosa, Robinia hispida, Robinia inermis, 
Bignonia — catalpa, Amorpha  fruticosa, 
Hybiscus  syriacus, Sorbus  aucuvamia, 
Cytisus — Laburmun, Fraxinus — pendula 
it. d. — Vrt je već sada izvanredno 
bogat biljem, a kad se na upravo sada 
kupljenu površinu unesu lijepe drvolike 
ruže i druge plemenite bilike, imat će 
budućih proljeća i ljeta još krasniji 
izgled. Dr. J. Kovačević 
(Prijevod iz novina »Allgemeine 
Gartenzeitung od 17. II. 1850.) 


vijesti 





TEČAJ ZA VISOKOKVALIFICIRANE I 
KVALIFICIRANE RADNIKE 


Sindikalna podružnica komunalnog po- 
duzeća »Park« organizirala je stručni 
tečaj za visokokvalificirane i kvalifici- 
rane radnike vrtlarske struke u Saraje- 
vu. Tečaj pohađa 15 polaznika. Pred- 
postavlja se, da će tečaj završiti do 
konca kalendarske godine 1956. Na kra- 
ju će se održati ispiti, prema programu, 
koji je prilagođen postojećoj uredbi za 
polaganje vrtlarskih ispita na teritori- 
ju BiH. Ispitni program izdan je od Se- 
kretarijata za privredu NRH u Zagrebu. 


SA OSNIVAČKE SKUPŠTINE 
NR MAKEDONIJE 


U Skoplju održana je dne 22. srpnja 
0. g. osnivačka skupština Hortikultur- 


nog udruženja. Skupštini su prisustvo- 
vali delegati iz NR Hrvatske, Srbije i 
predstavnici  Hortikulturnog Udruženja 
Vojvodine. 


ZAVRŠNI ISPITI RADNIKA 
VRTLARSKE STRUKE 


U lipnju i srpnju ove godine, održani 
su ispiti za kvalificirane i visokokvalifi- 
cirane radnike  vrtlarske struke. Ispiti 
su održani u Zagrebu, Rijeci, Splitu i 
Osijeku. Ispitima je pristupilo oko 30 
kandidata od kojih je većina položila 
sa uspjehom. Prema sadašnjim  izgledi- 
ma slijedeći ispiti odžrati će se u mje- 
secu studenom ove goodine. O točnom 
danu ispita bit će članovi Udruženja 
posebno obaviješteni. 


KONGRES AIPH U NICI 


Završene su pripreme za održavanje 
ovogodišnjeg kongresa s glavnom skup- 
štinom organizacije AIPH (Internatio- 
naler. Verband des Erwerbsqartenbanes 

Program obećava, da će sudionici na 
ovoj skupštini čuti mnogo zanimljivog. 
Među predavanjima, koja će biti održana, 
spomenuto je predavanje: »Orijentacija i 
značenje privrednog vrtlarstva na Azur- 
noj obali«, zatim: »O izmjeni vrtlarskih 
proizvoda u Zapadnoj Evropi«. G. Ber- 
nardott održat će predavanje o kultur - 
nom značenju vrtlarstva. On je prije 
kratkog vremena izabran za pretsjed- 
nika Vrtlarskog udruženja u Njemačkoj. 
Otok Mainau na Bodenskom jezeru, koji 
se nalazi u njegovu posjedu, najljepši 
je dokaz koliko g. Bernardott ima smi- 
sla i voli cvijeće i bilje. 

Priređivači kongresa u Nici izabrali su 
time najmjerodavniju ličnost, da govori 
o temi »Kulturno značenje vrtlarstva«. 
Ovim predavanjem bit će kongres za- 
ključen. Za tu je svrhu stavljena na 
raspolaganje dvorana, koja će biti ukra- 
šena najljepšim cvijećem. 

(Prema Gartenveltu) 


= knjige i časopisi 


Boysie E. DaG6, Robert C. Russel: Borba 
protiv korova u ružičnjacima u polju 
(Chemical weed control in rose nurse- 
ry fields). Hilgardia. 1956. (USA). 


Uzgoj ruža u ružičnjacima Kalifornij> 
znatno otežavaju korovi, i to naročito 
trajni, a to su: vrsta slaka Ipomcea, 
divlji sirak ii“ kukuruzar 
(Sorghum halepense), zubača (Cyno- 
don dactiylon). 


Mehaničkim — sredstvima (obrada) i 
ručno uništavaju se jednogodišnji ko- 
rovi. Autori su izveli pokuse s nizom 
selektivnih herbicida u vezi sa suzbija- 
njem korova u nasadima s ružama. Na 
osnovu pokusa za praksu preporučuju 
slijedeće selektivne i kontaktne herbi- 
cide: DCMU — 3/5,4 — dihlorofenil/ — 
1,1 — dimetillurea; CMU — 3/p-hloro- 


fenil — 1,1 _ — dimetilurea; fenilkarbo- 
mati; DNOSBP — dinitro-orto sec. bu- 
tifenol i edonthal — 35,6 — endohexa- 


hidroftalat. U radu su iznesene  doza- 
cije, rok i način tretiranja korova u 
ružičnjacima na polju. 

Dr. J. KOVAČEVIĆ 


ZNAČAJ ŠUMSKE DIVLJAKE JABUKE I 
KRUŠKE ZA NAŠE VOCARSTVO 


Biblioteka arhiva za poljoprivredne na- 
uke. IV. 9. Beograd, 1955. (str. 152, 20 
sl., 14 tabl. pod. cit. lit. 1653). 


Često se čuje tužba, kako se sadnica, 
kupljena u rasadniku, dobre sorte, ipak 
nakon kratkog vremena — pošto se li- 
jepo primi u voćnjaku i nekoliko godini 
rodi — osuši, ugine. Naši seljaci govore, 
možda i opravdano o »dobrim vremeni- 
ma starog  voćarstva«. Ima u tome i 
nešto istine. Ne samo nešto, nego jj 
mnogo. Evo samo jedne činjenice. Sad- 
nica kupljena u rasadniku, a zasađena 
u voćnjaku, kratkog je bila vijeka, kako 
smo naprijed naveli. S druge strane, 
naši djedovi, pa i pradjedovi, nakale- 
mili su na šumskoj divljaci jabuku i 
krušku. I one se evo ponosno još i sada 
dižu zdrave i ne misle nas napustiti. 
Pisac ove knjige nastojao je ponešto na 
ovo odgovoriti. 

Njegov se rad sastoji od tri poglavlja: 
Položaj divljake jabuke i kruške u bilj- 
noj sistematici i njena privredna va- 
žnost, Nalazišta voćnih divljaka u šu- 
mama i Proizvodnja sijanaca  šumste 
divljačice. 

Jabuke i kruške partipiciraju u proiz- 
vodnji svjetskog  voćarstva sa 49,7% 
(jabuke 39,7%, a kruške 10%). Jabuka 
ima 25 vrsta sa 10.000 sorti, a krušaka 
30 vrsta, ali samo s 2.000 sorti. 


- 

Najznačajnije su vrste jabuka: Malus 
baccata M. floribunda, M. coronaria, M. 
spectabilis, M. Punifolia, M. “ringa, M. 
angustifolia, M. rivulans, M. toringo, M. 
communis i M. dasyphylla. Među nave- 
denim vrstama s ekonomskog je gledi- 
šta najvažnija vrsta Malus communis s 
podvrstama communis i pumila. Kod 
kruške najvažnije su vrste: Pirus amy- 
gdaliformis, P. eleagrifolia, P. salicifolia, 
P. communis, P. persica, P. sinensis, P. 
ussuriensis, P. betulaefolia, P. serotina, 
P. Calleriana i P. seratulla. Za voćarstvo 
je najvažnja vrsta Birus communis s 
podvrstama  piraster, nivalis, salvifolia i 
sativa. 

Za svaku navedenu vrstu jabuke i 
kruške navode se podaci o rasprostra- 
njenju, biologiji, ekologiji i ekonom- 
skoj važnosti. 

Naš sortiment jabuka iznos 435 od- 
lika, a krušaka 281. Ovaj  sortiment 
treba promatrati s gledišta genetike u 
odnosu na razne vrste divljačica, kako 
ističe autor. 

U čemu je značenje divljačice? Ona 
je šumska biljka. Odraste pod nepo- 
voljnim uvjetima. Otporna je na nepo- 
gođe, bolesti i štetočinje. Sjeme dobijeno 
s ovakvog stabla daje dobre sjemenja - 
čice, odnosno podloge. U tome je i su- 
ština tajne uspjeha naših djedova vo- 
ćara. 

Autor u nizu primjera ukazuje i upu- 
ćuje na to, da naše voćarstvo mora kao 
podlogu ponovo uzgojiti divljačicu, koja 
je dobro prilagođena na naše uvjete. 

Dr. J. K. 


ATLAS PRIRODNIH REZERVATA 


Atlas prirodnih rezervata (Atlas der 
Natuur  reservaten) 224 strana, velik: 
format, 200 fotografija, 108 karata, 14 
Crteža, Iz 22, 50 fl., izdanje Elsvier, 
Amsterdam i Bruxelles 1956. 


o» foke « Sempeter pri Gorici | 


Nuđi Vam bogat izbor 
trajnica i ukrasnog grmlja 


Izvolite zatražiti opširni informativni katalog 


Koliko se u Holandiji i Belgiji mar- 
ljivo radi na područjima prirodnih re- 
zervata dokazuje i Atlas, koji je izdan 
na holandskom jeziku. Predgovor je 
napisao prof. R. Heim, Paris, koji je 
predsjednik  Internacionalne unije  pri- 
rodnih rezervata. Knjiga je obogaćena. 
velikim brojem karata i izvornih poda- 
taka, na kojima je surađivao velik broj 
stručnjaka = različitih zemalja = cijelog 
svijeta. Priprema se izdanje i na dru- 
gim jezicima. 


zanimljivosti 


ŠTITASTE UŠI NA LOVORU 


Uništavanje štitastih uši San-Josć ili 
Euleconium corni, kao i obične bijele uši 
na lovoru, zahtijeva mnogo strpljivosti, 
a naročito velike količine zaštitnih sred- 
stava. Rezultati kod štrcanja često su 
vrlo slabi, naročito ako se ne štrca u 
pravo vrijeme. Razni stadiji uši nisu 
jednako osjetljivi na zaštitna sredstva. 


Da bi se ipak postigao uspjeh u uni- 
štavanju štitastih uši, pristupilo se pri- 
mjeni plinovitih sredstava, koja mogu 
prodrijeti na najsakrivenija mjesta na 
biljkama. Kako mnoge kulture ne pod- 
nose olovna sredstva, potrebno je lo- 
vore smjestiti u one staklenike, gdje se 
nalaze kulture, koje nisu osjetljive na 
olovne preparate. To će se najlakše po- 
stići, ako se lovori smjeste među voćke, 
koje treba podvrći zaštitnim mjerama 
protiv San-Josć-a. U stanju mirovanja 
podnose lovori vrlo dobro ova sredstva 
te se potpuno oslobode štitastih uši. 


Svi kolektivi 


kao i stručnjaci i ljubitelji 


Koji se bave 


Nortikulturom 


mogu dobiti potrebne 


obavijesti za učlanjenje u 


hortikulturno udruženje 


u upravi Zagreb, 
Trg Republike 15, telefon 39-304 





